text: [{"text_idx": "#000001", "text": "\u201cIsa ka semana naman nga makapulupahuway kami sang binakal kag pangutang sang bugas sa tsangge. Daku nga bulig sa pangabuhi labi subing nga pirte kadamo ang kaso diri sa amon sa Tanque,\u201d siling sang isa ka residente."}, {"text_idx": "#000002", "text": "Sa pagtaas sang kaso sang CoVid-19 kabalo kami sang inyo kabudlay sa adlaw-adlaw nga pagpaninguha. Kabay nga ining 10 kilos nga bugas nga guindala naton subong sa TANQUE kag INZO makapiyan-piyan sa ila pag-antos. Aton siguruhon nga samtang may pandemya Wala Gutom sa Roxas City, padayon ang distribusyon sang libre nga bugas."}]